Заклік-запрашэнне да арганізацыі ўдзелу БСДП у святкаванні 100-годдзя БНР у г.Мінску | Беларуская сацыял-дэмакратычная партыя (Грамада) Сайт прыхільнікаў
Заклік-запрашэнне да арганізацыі ўдзелу БСДП у святкаванні 100-годдзя БНР у г.Мінску
чацьвер, 15 Сакавік 2018 17:03
Аргкамітэт БСДП па святкаванні 100-годдзя БНР
Дарагія таварышы і таварышкі!
Заклікаю і запрашаю вас далучыцца да арганізацыі ўдзелу БСДП у святкаванні 100-годдзя БНР у г.Мінску.
БСДП з’яўляецца адной з 5 арганізацый, якая падала калектыўную заяўку на правядзенне канцэрту каля Тэатра оперы і балету 25 сакавіка 2018 года і яе задаволілі мінскія ўлады.
Мерапрыемства распачнецца а 13-00 і прадоўжыцца да 18-00.
У перапынках паміж выступоўцамі арганізатары са сцэны будуць зачытваць Трэцюю ўстаўную грамату, а таксама новую Устаўную Грамату (Рыхтуе Анатоль Сідарэвіч). Думаю, што гэта будуць рабіць старшыні арганізацый-заяўнікаў – зараз гэтае пытанне вырашаецца.
На тэрыторыі каля Тэатра оперы і балета будзе зроблена месца, дзе будуць стаяць як гандлёвыя павільёны з продажам сувенірнай прадукцыі, так і прэзентацыйныя арганізацый-заяўніц.
У нас будзе свой прэзентацыйны павільён з сімволікай БСДП.
- Будзем разліваць каву-гарбату;
- Раздаваць улёткі БСДП;
- Раздаваць налепкі з сымболікай 100-годдзя БНР;
- Знаёміць з праграмай дзеянняў БСДП;
- Раздаваць сцяжкі з сымболікай БСДП;
- Запісваць кантакты патэнцыйных кандыдатаў на ўступленне ў БСДП.
- 6 валанцёраў для працы ў павільёне (па 3 чалавекі ў брыгадзе – адзін запрашае ў намёт, другі праводзіць размову і налівае каву-гарбатку, трэці – збірае сродкі ў каробку на б-ч-б сцягі). Ратацыя патрэбна, бо, магчыма, будзе халоднае надвор’е. Калі не, то дастаткова і трох чалавек;
- Патрэбна гаспадарчае забеспячэнне намёта (вадой, стаканчыкамі аднаразавымі, цукрам, кавай і гарбатай, печывам, патрэбна некалькі імбрыкаў і вялікі ўдлінняльнік для сілкавання электрычнасцю (2-3 чалавекі, хто зоймецца гаспадарчым забеспячэннем, паставіць-разабраць намёт, хто мае машыну і г.д.);
- Будзе 30 сцягоў БСДП. Патрэбна 30 чалавек, якія будуць актыўна абазначаць прысутнасць БСДП на канцэрце. Сцягі і вуды для сцягоў будзем выдаваць і прымаць пад роспіс. Арганізатары ставяць за мэту – адзін чалавек – адзін сцяг!
- Патрэбна вырабіць інфармацыйныя шыльды “Запрашаем на каву з БСДП” – 2 штукі – вялікія – утырківаюцца ў зямлю, “Запіс у БСДП” – 2 штукі;
- Прапаную прадумаць варыянт фотавыставы БСДП у намёце “БСДП 1991-2018 гг”.
Напрыканцы прапаную арганізаваць супольную вячэру ў кавярні каля Тэатра оперы і балету на 30-40 чалавек.
Да ўдзелу ў канцэрце запрашаюцца таксама і актывісты з рэгіёнаў. У выпадку патрэбы будуць кампенсаваныя выдаткі на праезд.
Звяртаю ўвагу, што ў Брэсце і Гродна дазволеныя канцэрты і нашыя мясцовыя актывісты будуць прымаць удзел у тым ліку ў іх арганізацыі, таму чакаць іх дапамогі ў арганізацыі святкавання 100-годдзя абвяшчэння БНР не выпадае.
Па пытаннях удзелу ў працы аргкамітэта БСДП па святкаванні 100-годдзя БНР пішыце мне на ihar.barysau@gmail.comальбо тэлефануйце на +375 29 743 51 52.
Вітаюцца таксама вашыя ідэі.
25 сакавіка – выхадны дзень. Давайце дастойна прэзентуем нашую партыю, каб нашым папярэднікам не было сорамна за сваіх ідэйных пераемнікаў!
старшыня БСДП